**2019 METŲ METODINĖS VEIKLOS ATASKAITA**

2019 m. Metodinė taryba veiklą vykdė atsižvelgdama į gimnazijos metinius prioritetus. 2019 m. Metodinės tarybos veiklos tikslas buvosiekti nuolatinio mokytojų kompetencijų augimo ir švietimo proceso veiksmingumo užtikrinimo.

Siekiant užtikrinti švietimo proceso veiksmingumą, buvo parengta ir Mokytojų tarybai pristatyta ataskaita apie PUPP, VBE, MBE, standartizuotų testų rezultatus. Pateikti pasiūlymai ir rekomendacijos rezultatų gerinimui. Metodinėse grupėse išanalizuotos, suklasifikuotos daromos klaidos, atliktas duomenų interpretavimas, pateikti siūlymai ugdymo procesui gerinti. Vis plačiau panaudojamos EMA, EDUKA mokomosios platformos. Prie Eduka platformos prisijungė pradinių klasių mokiniai. Buvo vykdomos veiklos, kuriomis siekiama labiau sudominti mokinius, pagerinti mokymosi motyvaciją, pažangumą ir lankomumą. Gerinti ugdymo kokybę padėjo pamokos, vestos netradicinėse aplinkose:

* Pamoka „Dolomito perdirbimas Skaistgirio karjere ir naudojimas“ Skaistgirio karjere (Mokyt. M. Sutnikienė).
* Matematikos pamoka „Skyriaus „Statistika“ apibendrinimas“ vyko LR Statistikos departamente (Z. Rimdžiuvienė)
* Lietuvių k. ir literatūros netradicinės pamokos Maironio memorialiniame muziejuje Kaune, Sruogų name ir S. Nėries memorialiniame muziejuje.
* Geografijos mokomoji išvyka su mokiniais į Skaistgirio seniūnijos miškus su Joniškio r. girininkais (mokyt. L. Ramanauskienė).
* Edukacinis užsiėmimas „Medaus kelias“ (Mokyt. D. Drigotinė, L. Ramanauskienė, A. Lapienė, K. Jačunskienė);
* Joniškio r. savivaldybes J.Avyžiaus viešosios bibliotekos pamoka „LEGO We.Do 2.0 ir LEGO Mindstorms EV3 robotai bei kitos bibliotekos turimos technologijos“ (mokyt. L. Ramanauskienė);
* Gamtos ir žmogaus pamokos Akmenės krašto muziejuje, Kamanų valstybiniame rezervate, Šaltiškių molio karjere.

Daug pamokų kitose erdvėse mokiniams organizavo priešmokyklinio ir pradinio ugdymo mokytojos:

* Pamoka miestelio bibliotekoje,, Kaip išsirinkti knygą“;
* Integruota dailės ir technologijų pamoka miestelio parke „Piešiame kitaip“;
* Pasaulio pažinimo pamoka „Gamtos turtai“ Žagarės regioniniame parke;
* Pasaulio pažinimo pamoka „Obuolio oksidacija“;
* Integruota dailės ir technologijų pamoka Šiaulių „Aušros“ muziejuje „Margučių marginimas“;
* Kūno kultūros, pasaulio pažinimo ir muzikos integruota pamoka „Taškynės“ Skaistgirio poilsio zonoje prie tvenkinio;
* Etikos pamoka „Protėvių pagerbimas, Vėlinės“ senosiose miestelio kapinėse;
* Edukacinė pamoka „Paveikslų darymas iš gamtinės medžiagos“ J. Avyžiaus bibliotekoje Joniškyje;
* Edukacinė pamoka ,,Krintanti žvaigždė‘‘.;
* Pamokėlės Joniškio duonos kepykloje, gaisrinėje;
* Edukacinė diena „Eglutė žaliaskarė žaislais sumirguliavo“;
* Pasaulio pažinimo pamoka 3 klasėje apie tradicinius amatus kalvėje;
* Lietuvių kalbos pamokoje „Kuo įdomi Norvegija? Dalykinis tekstas“ viešnia mokyt. Sima pasakojo apie kelionę į Norvegiją. Pasaulio pažinimo pamokoje apie Žemynus ir vandenynus dalyvavo jūrų kapitono padėjėjas S. Adomaitis. Pasakojo apie patirtis plaukiant Ramiąjame ir Atlanto vandenynuose.

Siekiant pasidalinti projektinių darbų rengimo patirtimi, 2019 m. balandžio mėn. Skaistgirio gimnazijoje buvo suorganizuota tarptautinė konferencija „Projektiniai darbai: galima mokytis ir mokyti kitaip“. Konferencijoje dalyvavo svečiai iš Latvijos, Akmenės, Pakruojo, Joniškio r.. Mokiniai pristatė tiriamuosius darbus. Mūsų gimnazijos mokiniai parengė ir pristatė 7 pranešimus: „Pabėgėliai Europoje XXI amžiuje“ , „Dujinių medžiagų gavimas ir savybių tyrimas“, „Cheminių reakcijų požymiai“, „Vaisių elementai“, „Elektrolizė“, „Vienkartiniai plastikiniai maišeliai – gamtos žudikai“, „Žydų gyvenimas ir veikla tarpukario Joniškyje“. Mokiniams padėjo pasiruošti geografijos mokytoja L. Ramanauskienė, istorijos mokytoja D. Petrulienė, chemijos mokytoja M. Sutnikienė, biologijos mokytoja R, Vaineikytė. Mokytojos L. Ramanauskienės paruošta mokinė G. Rudytė skaitė pranešimą „Pirmieji nepriklausomos Lietuvos savivaldybių tarybų rinkimai: analizė Joniškio rajone“ ŠU konferencijoje „Pasaulio statistikos dienos paminėjimas“. Geografijos mokytoja L. Ramanauskienė ir fizikos mokytoja A. Pukinskytė parengė mokinius skaityti pranešimus mokinių konferencijoje „Projektinė veikla: erdvė pažinti, kurti, augti“ Klaipėdos Gedminų progimnazijoje 2019 m. vasario mėn. III g klasės mokinė G. Rudytė skaitė pranešimą „2018 m. teroristiniai išpuoliai Europoje“, IV g klasės mokiniai A. Baranauskas ir K. Rudnickas pristatė pranešimą apie šviesos ir garso efektyvumą. Anglų kalbos mokytojos D. Radvilienė ir J. Baranauskienė parengti pranešimus padėjo 8 ir II g klasės mokiniams respublikiniam konkursui „Kelionių įspūdžių pristatymas“.

2019 m. balandžio mėn. gimnazijos direktorė E. Aukselienė ir pavaduotoja ugdymui S. Pocienė gimnazijos patirtimi dalijosivadybiniame seminare Skuodo ir Joniškio r. ugdymo įstaigų pavaduotojams „Socialinio ir emocinio ugdymo įtaka mokėjimo mokytis kompetencijai“. Mokytojai, pagalbos mokiniui specialistai, auklėtojai taip pat dalinosi savo patirtimi skaitydami pranešimus: specialioji pedagogė S. Čirpienė seminare „Autizmo paradoksas: sutrikimas ar leidimas į genijų pasaulį?“ , kuris vyko 2019 m. gruodžio mėn. skaitė pranešimą ‚Iššūkis keliauti“. Tikybos mokytojas K. Mitrikas parengė ir skaitė pranešimą „Jėzuitų kova prieš reformaciją“. Rajoninėje konferencijoje „Meninės edukacijos įtaka ikimokykliniame ir priešmokykliniame ugdyme“, vykusioje 2019 m. balandžio mėn. mūsų gimnazijoje, ikimokyklinio ugdymo pedagogė Regina Brijūnienė pristatė stendinį pranešimą „Paukšteliai vaikų darbeliuose naudojant įvairią techniką“, Stasė Jonaitienė pristatė stendinį/ žodinį pranešimą „Paukščių vaizdavimo technikos vaikų meninėje veikloje“, Odeta Vaitiekūnienė skaitė pranešimą „Judesio ir garso sintezės svarba, lavinant ikimokyklinuko vaizduotę bei atmintį“. Atvirą pamoką „Matematikos šešėliai“ rajono mokyklų moksleiviams ir mokytojams vedė matematikos mokytojos K. Jačunskienė, Z. Rimdžiuvienė ir D. Drigotienė. Skaitydami pranešimus ar vesdami atviras pamokas rajono, šalies mastu patirtimi dalijosi 10 pedagogų. Dar mokytojai įsijungė į mokyklos lygmens projektą „Kviečiu į pamoką“. Vestos atviros pamokos: „Kuo teka kraujas“(R. Vaineikytė), „Tirpalų reakcijos nustatymas indikatoriais“ (M. Sutnikienė), „Kūgis ir taisyklingoji piramidė“ (Z. Rimdžiuvienė), „Trikampiai ir keturkampiai“ (K. Jačunskienė), „Simetrija aplink mus“ (K. Jačunskienė).

**Renginių, olimpiadų, konkursų organizavimas:**

* Rajoninės 5-8 klasių matematikų olimpiados organizavimas (Mokyt. K. Jačunskienė, Z. Rimdžiuvienė, D. Drigotienė)
* Rajoninio renginio specialiųjų poreikių mokiniams „Paragauk Kalėdų!“ organizavimas (Pagalbos mokiniui specialistai ir VGK nariai)
* Specialiųjų poreikių mokinių mokyklinės konferencijos „Mano pasaulis” organizavimas (Pagalbos mokiniui specialistai ir VGK nariai)
* Rajoninis pradinių klasių meninio skaitymo konkursas „Skambios kalbos žodeliai skamba“ (Pradinių klasių mokytojos).

**Programų ruošimas ir įgyvendinimas:**

* Socialinių įgūdžių programos „ Aš tarp kitų“ ir apsaugos nuo smurto „ Geras prisilietimas“ užsiėmimus vedė psichologė A. Sakalienė. Psichologė Aušra įgyvendino ir socialinių įgūdžių programą „ Emocinio ir fizinio lavinimo kūrybinės dirbtuvės“ bei pozityvios tėvystės ir savęs pažinimo programą tėvams „Augame kartu“.
* Spec. pedagogė S. Čirpienė, logopedė J. Šimkuvienė įgyvendino ilgailaikį projektą „Žirgas – mano draugas“.
* Dalyvaujant tarptautinėje GLOBE programoje, mokiniams vykdyti stebėjimus padėjo mokytoja M. Sutnikienė.

**Ruošė mokinius dalyvauti parodose, konkursuose, žaidynėse:**

* Joniškio PPT organizuotoje parodoje ”Svajonių Kalėdos” dalyvavo 3 mokiniai (2 kl. mokinys Deimantas Vaitekūnas, 3 kl. mokinė Gabrielė Milkintaitė, 5 kl. mokinė Deimantė Pociūnaitė), ruošė S. Čirpienė.
* Respublikinėje konferencijoje „Gamta šalia mūsų“ Žagarės specialiojoje mokykloje pranešimus skaitė 4 mokiniai (RuslanasTunaitis 3 kl., Miglė Česnauskytė 3kl., Klaudija Juzuitytė 3kl., Ignas Mikštas 4kl.). Juos ruošė V. Rudienė ir J. Šimkuvienė.
* Parodai „Girdžiu tave“ Joniškio r. švietimo centre ir Joniškio r. Jono Avyžiaus viešojoje bibliotekoje nuotraukas pateikti padėjo pagalbos mokiniui specialistės, pradinių klasių mokytojos, ikimokyklinio ugdymo skyriaus pedagogės.
* Mokyt. R. Eidukienė parengė mokinius dalyvauti 12-ojoje vaikų ir jaunimo giesmių šventėje „GIESMIŲ PYNĖ MARIJAI“.
* Pradinių klasių mokytojos ruošė mokinius dalyvauti rajoniniame dailaus rašto konkurse „Žodžiai gimtinei“, rajoniniame raiškiojo skaitymo konkurse „Skambios kalbos žodeliai skamba“, rajoniniame dailės plenere „Gimtinės takeliais“, rajoniniam anglų k. konkursui „Spring is here“, tarptautiniame matematikos konkurse „Kengūra“.
* Lietuvių k. mokytojos N. Briedienė ir I Janulienė skatino mokinius dalyvauti Jaunųjų kūrėjų konkurse „Kūrybos pavasaris 2019“ Radviliškio r., Baisogalos gimnazijoje (Greta Armalytė, IV g klasės mokinė, tapo laureate), dalyvauti rašinių konkurse, skirtame M. Katiliškio kūrybai ir asmenybei prisiminti ir paminėti, dalyvauti rašytojos K. Sabaliauskaitės organizuojamame trumpojo rašinio konkurse „Online galima tapti bet kuo?“ (II g klasės mokinė I. Petrušaitytė), respublikiniame mokinių rašinių konkurse „Nuo mažo tekelio į didįjį olimpinį kelią...“ (E. Valantinaitė, 8 kl.), respublikiniame mokinių rašinių konkurse „Kaip supranti žodžius: „Taikos vėliava kviečia kurti grožį?“, dalyvauti Lietuvos jaunųjų kūrėjų festivalyje „Kūrybos pavasaris 2019“. (E. Valantinaitė, V. Stankutė, S. Lasinskaitė).
* Geografijos mokytojos Lauros paskatinti mokiniai dalyvavo Barbaros Petchenik vardo vaikų žemėlapių konkurse „Mums patinkla žemėlapiai.“ Mokinių M. Gylytės ir E. Valantinaitės darbai pateko tarp nugalėtojų ir buvo eksponuojami parodoje VU Botanikos sode Kairėnuose.
* Mokytojos Irinos Janulienės paruošti mokiniai (V. Stankutė 6 kl., E. Aukselytė 7 kl., E. Valantinaitė 8 kl., A. Lukoševičius) dalyvavo Šiaulių regiono moksleivių raštingumo konkurse.
* Ugdytiniai dalyvavo tarptautiniame konkurse „Skaitau lietuvišką pasaką“, respublikiniame konkurse „Mano žalioji palangė- 2019“. prezidentės inicijuotoje akcijoje- konkurse „Vasario 16-ąją švęsk linksmai ir išradingai“.
* Mokyt. M. Sutnikienės padedami kūrė filmuką „Mūsų eksperimentas“ STEAM konkursui.
* Fizinio ugdymo mokytojas S. Bilius ruošė mokinius ir skatino juos dalyvauti futbolo pirmenybėse: MIRGOLAS, PRADINUKŲ LYGA, LADY GOLAS, GOLAS. Visose amžiaus grupėse laimėtos prizinės 1 – II vietos.

Gimnazijos pedagogai mokiniams padėjo ruoštis rajoninėms olimpiadoms, rengė olimpiadų užduotis. 2019 m. anglų k. mokytojos J. Baranauskienė ir D. Radvilienė dalyvavo anglų k. (kalbėjimo dalies) valstybinio brandos egzamino vertinime, biologijos mokytoja M. Sutnikienė - biologijos VBE vertinime, lietuvių k. mokytoja N. Briedienė - lietuvių k. ir literatūros mokyklinio brandos egzamino vertinime. Ruošti mokiniai brandos egzaminams, PUPP, NMPP, olimpiadoms, mąstymo konkursams ( Kengūra, Olimpis, Bebras, Gamtos kodų labirintai, Šauniausias fizikas septintokas ir kt.). 13 mokytojų vadovavo mokiniams, kurie rengė projektinius darbus. Iš viso pristatyti 34 darbai.

**Mokytojai su mokiniais organizavo daug renginių, aktyviai juose dalyvavo:**

* Ateitinikų renginys „ MAŽA 19“ (mokyt. Kostas Mitrikas). Naujųjų Metų sutikimas Liškiavoje. Šv. Kazimiero savaitgalis Vilniuje. MAS idėjų festivalis 19 „Kiek nedegu, tiek negyvenu“. Jaunimo diena Pumpėnuose. Piligriminis žygis, minint tarptautinę vaikų gynimo dieną nuo Šv. Apaštalų Petro ir Pauliaus katedros iki Kryžių kalno;
* Dainuojamosios poezijos festivalis „Nukritusių lapų melodijos 2019“;
* Teatro diena: „DAR YRA VILTIES“;
* Teatrų festivalis „Skaistgirys 2019“;
* Tarptautinis futbolo festivalis „Skaistgirys 2019“;
* Solidarumo bėgimas;
* „Gimnazijos direktoriaus futbolo taurė 2019“;
* „Bendruomenių futbolo taurė 2019“;
* Skaistgirio stalo teniso varžybų organizavimas;
* Skautų, judėjimo „Sniego gniūžtė“ renginiai;
* Pradinukų projektas su tėveliais„ Įkurk pelėdyną“;
* Organizuota daug ekskursijų, žygių.

Mokytojai taiko inovatyvius ugdymo metodus, formuojamos pozityvios ugdymo nuostatos, siekiama mokymo(si) kokybės ir mokymo(si) kultūros. Pažangumas 2019 metais padidėjo 1,96 %, kokybė - 3,53 %. Pradėta įgyvendinti savižudybių prevencijos programa.

2019 m. pedagoginiai darbuotojai kvalifikaciją kėlė 1659 val. Vienam žmogui vidutiniškai tenka 46 val. Daug dėmesio gimnazijoje buvo skirta emocinių kompetencijų ugdymui. Gimnazijos pedagogai išklausė seminarus „Socialinių emocinių kompetencijų lavinimas ugdymo įstaigoje“ ir „Vaikų ir paauglių savižudybių prevencijos mokymai šalies pedagogų bendruomenėms“.

2020 metais turėtume labiau atsigręžti į pamoką, tobulinant pamokos vadybą, siekti, kad pamokos būtų efektyvios, geros ir naudingos, Daugiau su kolegomis dalintis savo sėkmėmis, mokytis vieni iš kitų.

Metodinės tarybos pirmininkė

Sigita Pocienė